Wat 'n wonderlike plekkie! Des en Rose is baie vriendelik en so behulpsaam. Ons was daar vir 'n week en wou nie huis toe gaan nie. Dis baie stil en rustig. Ons is op 'n plaas en geniet die stilte om ons. En dis presies wat ons daar ervaar het!
Hier kan jy gerus tuisgaan en hoef oor niks bekommerd te wees nie. Ons het net oornagplek gesoek op pad na die suidelike Drakensberge en was aangenaam verras met wat ons by Top Spot beleef het. Op pad het ek 'n SMS ontvang van Rose. Ons is so vriendelik ontvang en was spyt om net een nag daar deur te bring. Die huisvesting is baie modern en netjies met 'n pragtige uitsig op die Natalse middellande. Ons sal beslis in die toekoms weer daar oornag op pad kus toe.
Baie dankie, Anet. Ek is so bly julle het Top Spot geniet! 'n Gelukkige Kersfees en voorspoedige Nuwe Jaar vir julle.
Baie dankie vir 'n aangename en baie vriendelike ontvangs. Ons het baie lekker gebly en geslaap die verblyf is uitstekend toegerus en baie gerieflik.
Top Spot was net 'n halfweg-oorslaap plek wat ons gebruik het voor ons Sani-pass opgegaan het. Van die e-posse tot die ontvangs was 5 ster! Die GPS-aanwysings was net bietjie verwarrend en groter borde vir sig kan van die afdraaipad aangebring word, veral vir mense wat in die aand arriveer.
Top Spot is 'n ongelooflike oulike plek. Die mense is vriendelik en baie gasvry, en die plek is baie netjies en skoon! Sal dit beslis vir enige iemand aanbeveel. Die ligging is ook ideaal as mens hoop vir sneeu op die berge. Baie dankie vir 'n wonderlike aand.
Rose en Des is wonderlike gashere, hulle het uit hulle pad gegaan om alles vir ons so gerieflik en netjies moontlik te maak. Hulle sal ons vir seker weer sien!